**Iubire Sfântă!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubire Sfântă!...

- Iubire Sfântă şi suavă,

Ca flacăra de foc arzând

Întunericul tot luminând,

Tu-n umilinţă, fără slavă

Ai strălucit, nefumegând!

De unde-ai izvorât Iubire

Cu-al Tău balsam alinător

Mister sublim, vindecător

Turnându-l peste omenire

Prin harul mare, salvator?

- Ai izvorât din Dumnezeu,

Şi-ai răsărit... din veşnicie

Spre-a vieţii sacră bucurie,

Şi-n străluciri de curcubeu,

Ţi-ai pus eterna... temelie!

Ai vrut... şi-ai arătat zidirii

În ea că-i tot, desăvârşire,

Că nu-i nimic de-nlocuire,

Supusă fiind sub legea firii

La cea mai sfântă umilire!

Şi în voinţa-Ţi necuprinsă

În dragostea aşa de mare,

Ţi-ai pus planul în mişcare,

Şi viaţa, de a fost pretinsă

Sub cruce, ai suit Calvarul!

Ai îndurat, tragica moarte

Şi ai fost pusă în mormânt

Pentru-nviere prin Cuvânt,

Să poţi avea veşnică parte

La Tronul Tatălui cel Sfânt.

Flavius Laurian Duverna